กระทรวงเกษตร ขานรับร่วมขับเคลื่อนปฏิรูปภาคการเกษตร เพิ่มขีดความสามารถในการแข่งขันของภาคเกษตรไทย
กระทรวงเกษตร ขานรับร่วมขับเคลื่อนปฏิรูปภาคการเกษตร เพิ่มขีดความสามารถในการแข่งขันของภาคเกษตรไทย ในงาน 52 ปี ธ.ก.ส. สานพลัง ปฏิรูปภาคเกษตรไทย” ชวน ธ.ก.ส.ปรับบทบาทดูด้านการตลาดให้เกษตรกรควบคู่ด้วย?นายกฤษฎา บุญราช รัฐมนตรีว่าการกระทรวงเกษตรและสหกรณ์ ปาฐกถาพิเศษ ในงาน“สานพลัง ปฏิรูปภาคเกษตรไทย” ในโอกาสครบรอบ 52 ปี ธ.ก.ส. ณ ฮอลล์ 7 อิมแพค เมืองทองธานี จังหวัดนนทบุรี โดยกล่าวตอนหนึ่งในปาฐกถาหัวข้อ"แนวทางการขับเคลื่อนการปฏิรูปภาคการเกษตร" ว่า กระทรวงเกษตรฯต้องมีการปฏิรูปภาคการเกษตรเพื่อแก้ปัญหาราคาผลผลิตสินค้าเกษตร เพื่อให้ราคาสอดคล้องกับต้นทุนและสมดุลกันระหว่างปริมาณและความต้องการ รวมถึงเร่งส่งเสริมปรับเปลี่ยนการผลิตพืชตามความต้องการของตลาด ปรับการเกษตรแบบดั้งเดิมมาใช้เทคโนโลยีและวัตกรรมการเกษตรเพื่อลดต้นทุน อาทิ การผสมปุ๋ยใช้เองการเกษตรแบบแปลงใหญ่ และเพิ่มประสิทธิภาพการผลิตโดยใช้เทคโนโลยี Agri-Tech การปลูกพืชตามแผนที่เกษตรหรือ Agri Map ในพื้นที่ที่เหมาะสม เช่น การปลูกข้าวโพดหลังฤดูทำนา และผลิตสินค้าให้ตรงกับความต้องการของตลาด ภายใต้หลักการตลาดนำการผลิต ซึ่งปัจจุบันเริ่มประสบความสำเร็จแล้ว รัฐมนตรีว่าการกระทรวงเกษตรและสหกรณ์ ยังกล่าวฝากถึงการทำงานของ ธ.ก.ส. ว่า อยากให้ ธ.ก.ส. ไม่ทำหน้าที่เพียงปล่อยกู้อย่างเดียว แต่ยากให้เพิ่มบทบาทการเน้นการตลาดสำหรับเกษตรกรชาวนาชาวไร่ด้วย